करेन्ट लागेर कडरियाको ज्यान गयो
झापामा घाँस काट्न रुखमा चढेका एक व्यक्तिको करेन्ट लागेर ज्यान गएको छ । जिल्ला प्रहरी कार्यालय झापाका अनुसार मेचीनगर नगरपालिका –४ का ४५ वर्षीय पुष्टबहादुर कडरियाको करेन्ट लागेर ज्यान गएको हो ।
विष्णुप्रसाद पोखरेलदमक, चैत १ गते । झापामा घाँस काट्न रुखमा चढेका एक व्यक्तिको करेन्ट लागेर ज्यान गएको छ । जिल्ला प्रहरी कार्यालय झापाका अनुसार मेचीनगर नगरपालिका –४ का ४५ वर्षीय पुष्टबहादुर कडरियाको करेन्ट लागेर ज्यान गएको हो ।स्थानीय राइसिङ टोलमा सडक छेउमा रहेको काभ्राको रुखमा चढी घाँस काट्ने क्रममा उहाँलाई करेन्ट लागेपछि गम्भीर घाइते बन्नुभएको थियो । उपचारका लागि प्रादेशिक अस्पताल भद्रपुरमा लगिएकोमा उपचारको क्रममा नै ज्यान गएको प्रहरीको भनाइ छ । घटनाको विषयमा अनुसन्धान भइरहेको जिल्ला प्रहरी कार्यालय झापाले जनाएको छ ।